SAN FERNANDO CITY, LA UNION - Sumangsango itan iti kaso a pananglabsing iti RA 9165 ti maysa a baro kalpasan a kinemmeg dagiti otoridad gapu iti panagimetna iti maiparit nga agas idiay Rosario, La Union.
Ti suspek ket ni Jojo Melchor, 26, taga-Poblacion Central, Sison, Pangasinan ken madama nga agnanaed iti nasao a lugar.
Iti report ti La Union Provincial Police Office (LUPPO), inarestarda ti suspek babaen ti naisayangkat nga operasion kabinnadangda ti Rosario Municipal Police Station.
Naala manipud ken ni Melchor ti dua a sachet ti shabu.
Iti agdama ket naibaluden ti suspek bayat a matagtagiuray ti maidatag a kaso kontra kenkuana.
ilo_Latn ilo_Latn ilo_Latn ilo_Latn ilo_Latn